A határozat elfogadásához

**egyszerű** többség szükséges!

XIII***.*** *számú előterjesztés*

Őcsény Község Önkormányzata Képviselő-testületének 2016. január 27.-én,

18-órakor megtartandó ülésére

**A Tolna Megyei Népművészeti Egyesület felkérése a hungarikum felterjesztés elkészítésére**

|  |
| --- |
| **Előterjesztő:** Fülöp János polgármester  **Készítette:** Kondriczné dr. Varga Erzsébet jegyző    **Törvényességi ellenőrzést végezte:** Kondriczné dr. Varga Erzsébet  jegyző |

**Tisztelt Képviselő-testület!**

Sárköz népművészete - szövés, hímzés, gyöngyfűzés, viselet - már felkerült a Szellemi Kulturális Örökség Nemzeti Jegyzékére. Az öt sárközi település és Pörböly részvételével lehetőség lenne a már egyszer elismerést szerzett munka hungarikummá történő felterjesztésére. A korábbi egyeztetések eredményeként a Tolna Megyei Népművészeti Egyesület vállalná fenti munka elvégzését, illetve felkarolná a kezdeményezést.

Mindezekre tekintettel Sárköz népművészete hungarikummá történő felterjesztése érdekében javasolom az alábbi határozati javaslat elfogadását.

**Határozati javaslat:**

Őcsény Község Önkormányzatának Képviselő-testülete megbízza a Tolna Megyei Népművészeti Egyesületet a Szellemi Kulturális Örökség Nemzeti Jegyzékére került Sárköz népművészete - szövés, hímzés, gyöngyfűzés, viselet - hungarikummá történő felterjesztésével kapcsolatos feladatok ellátásával, a felterjesztés elkészítésével.

A képviselő- testület továbbá megbízza a Tolna Megyei Népművészeti Egyesületet, hogy a Szellemi Kulturális Örökség Nemzeti Jegyzékére került anyag ápolásával a hungarikummá történő felterjesztés során ellássa Sárköz népművészete képviseletét, figyelemmel kísérje a pályázati lehetőségeket és koordinálja azok benyújtását.

A képviselő-testület a Sárköz népművészetének hungarikummá történő felterjesztése érdekében, a fentiekben részletezettek ellátására a 2016. évi költségvetésében 250.000.- Ft-ot biztosít.

Felelős: Fülöp János polgármester

Határidő: 2016. március 31.

Határozatról értesül: Tolna Megyei Népművészeti Egyesület

Pénzügy

Irattár

Őcsény, 2016. január 19.

Fülöp János

polgármester